D'Masha an de Bier

D'Masha an de Bier (op Russesch "Маша и Медведь") ass eng populär russesch Cartoon-Serie, vum Animacord Studio. D'Première war de 7. Januar 2009.

D'Iddi vum Projet koum vum Animateur Oleg Kuzaukov am Joer 1996. Hien huet e Meedchen op der Plage gesinn, deem säi Verhalen änlech wéi de Charakter vum Cartoon Masha war. De Kuzaukov war och vun der Cartoon-Serie "Tom and Jerry" inspiréiert. D'Iddi vum Komplott baséiert op der russescher Volleksgeschicht mam selwechten Numm "Masha and the Bear".

2011 koum den éischte Spin-Off mam Numm "Dem Masha seng Märercher" eraus, mat 26 Episoden op Basis vu russesche Volleksgeschichten. 2014 koum en zweete Spin-Off ënnert dem Numm "Dem Masha seng Horrorgeschichten" eraus.

 Ëm wat geet et? 
D'Meedche Masha fënnt zoufälleg d'Haus vum Bier, dat net wäit vun hirem Haus ass, a mécht do eng Mess. De Bier, erschreckt vun der Mess, probéiert si lass ze ginn, a léisst si alleng am Bësch. Am Ufank vun der Nuecht fänkt hien un, sech ëm d'Masha ze suergen a probéiert si am Bësch ze fannen, wat him awer net geléngt, a geet zeréck an säin Heem, wou hien si fënnt. Zanterhier sinn d'Masha an de Bier bescht Frënn. D'Masha kënnt dacks de Bier besichen, mécht dauernd Pranks a mécht vill Chaos. Doropshi probéiert de Bier hir eppes bäizebréngen, wat him awer net geléngt.

 Kritik 
An de westleche Medie gëtt dëse Comic hei an do als pro-russesch-Propaganda kritiséiert.https://www.courrierinternational.com/article/macha-et-michka-le-dessin-anime-accuse-detre-pro-kremlin

A Russland gouf et uganks awer och negativ Kriticken, de Comic wier eng weider Drog fir d'Kanner, e gouf mat den Teletubbies a mat Pokémon verglach a mat den US-amerikanesche Comics am grousse Ganzen, déi an de russesche konservative Kreesser als schlecht Virbiller fir Kanner gëllen.https://www.kinoafisha.info/articles/yazykom-ugolovnogo-kodeksa-rossiyanam-otkryli-glaza-na-mashu-i-medvedya/?utm%20source=24smi&utm%20medium=referral&utm%20term=2261&utm%20content=4325864%20a%203&utm%20campaign=25867

 Um Spaweck 
 Offiziell Websäit vun der Cartoon
 Offiziell Säit vum Animaccord Studio

Kategorie:Animatiounsfilmer
Kategorie:Zeechentrickserien